Солтан ибн Салман әс-Согуд

Солта́н ибн Салма́н ибн Габдел-Гази́з әс-Согу́д (гарәпчә سلطان بن سلمان بن عبد العزيز آل سعود‎; 27 июнь, 1956, Әр-Рияд, Согуд Гарәбстаны) — согуд хәрби очучысы, астронавт, иҗтимагый һәм сәяси эшлекле. Гарәпләрдән, мөселманнардан, Согуд Гарәбстаны ватандашларыннан һәм  нәселеннән космоста булып кайткан беренче кеше.

 Нәсел-нәсәбе 
Корользадә Солтан — Әс-Согуд корольлары династиясеннән, король Салман ибн Габдел-Газиз әс-Согудның улы Согуд Гарәбстанына нигез салган король Габдел-Газиз ибн Согудның оныгы. Димәк, корользадә Солтан биш согуд корольының (Согуд, Фәйсал, Халид, Фәһед һәм Габдулла әс-Согудларның) туганы булып тора.

 Белеме 
 Әр-Риядта урта мәктәп тәмамлаган.
 АКШның Сиракуза университетында укып, сәяси фәннәр магистры дәрәҗәсен алган.

 Тәрҗемәи хәле 

1982 елда Согуд Гарәбстаны мәгълүмат министрлыгында халыкара мөгамәләләр бүлеге тикшеренүчесе итеп билгеләнгән. Согуд Гарәбстанының тышкы дөнья белән мәгълүмат алмашынуы өчен ясалма иярченнәрдән файдалану мәсьәләләрен хәл иткән.

1984 елда Лос-Анджелес Олимпиадасында Согуд Гарәбстаны делегациясе җитәкчесенең урынбасары булган. Шул ук елны Согуд Гарәбстанының мәгълүмат министрлыгы карамагында булдырылган реклама бүлегенең башкарма директоры итеп билгеләнгән. Согуд Гарәбстанында кәсәбәчелек телевизиясен үстерү мәсьәләләре белән шөгыльләнгән.

1985 елның 17-26 июнендә "Дискавери" галәм корабында STS-51G миссиясе програмы буенча гамәли йөк белгече буларак космоска очышта катнашкан. Ул биредә Arabsat космос оешмасы вәкиле рәвешендә Arabsat-1B иярченен Җир орбитасына чыгару буенча җаваплы кеше булган. Космоста очышы 7 тәүлек 1 сәгать 38 минут 52 секундка сузылган. Шул ук елны үз иленең хәрби-һава көчләре подполковнигы дәрәҗәсен, хәрби һәм гражданлык авиациясенең  берничә төр очкычы пилоты квалификациясен алган.

1989 елда (һәм шулай ук 1992 елда да) Согуд Гарәбстанының инвалид балалар хәйрия ассоциациясендә идарә рәисе һәм әтисе, Әр-Рияд әмире Салманның инвалидлар мәсьләләре буенча иҗтимагый-тикшеренү үзәгендә хәйриячеләр шурасы башлыгы булып торган.

1991 елда Согуд санакчылык җәмгыятенең шәрәфле рәисе итеп билгеләнгән. 1993 елда Әл-Умран ассоциацисенең (архитектура һәм торак төзелеше белгечләре берләшмәсенең) шәрәфле рәисе итеп сайланган. 2000 елдан бирле Согуд Гарәбстанының туристлык министрлыгын (Югары комиссиясен) дә җитәкли.

 Хәрби дәрәҗәсе 
Согуд Гарәбстаны хәрби-һава гаскәренең отставкага чыккан полковнигы.

 Очучылык квалификациясе 
АКШ гражданлык авиациясе очучысы сертификатын (1976), реактив авиация очучысы квалификациясен алган.

 Сылтамалар 
 Космическая энциклопедия

Төркем:Әлифба буенча шәхесләр
Төркем:27 июнь көнне туганнар
Төркем:1956 елда туганнар
Төркем:Шәхесләр:Согуд Гарәбстаны
Төркем:Галәмчеләр